《闰四月二十五日明府兄招同孝廉仲兄溪汎晚泊小桃源》
明代·韩日缵

积水照晴郊，荡桨城东隅。流潦浩纵横，轻飙散川渠。

阴霞纷霮对，远岫迭明芜。隔岸鸡犬声，云是仙人居。

掬水皆花气，开樽泛绿蒲。松涛惊宿鸟，荷影聚游鱼。

弭楫寻湾漪，夕昏晦山嵎。晚风飖飏来，微凉生衣裾。

停杯有馀兴，一苇恣所如。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。